Prevoz konj za zakol v Evropski uniji (pisna izjava) 
Predsednik
Rad bi vas obvestil, da je danes, 24. februarja 2010, absolutna večina poslancev Parlamenta podpisala pisno izjavo 0054/2009 gospe Lynne, gospe Jędrzejewske in gospoda Schlyterja o prevozu konj za zakol v Evropski uniji. Zato bo v skladu s členom 124(4) Poslovnika posredovana naslovnikom in objavljena skupaj z imeni podpisnikov v Sprejetih besedilih seje z dne 25. februarja 2010.
Radi bi se zahvalili avtorjem za predložitev te izjave.
Elizabeth Lynne
avtorica. - Gospod predsednik, odlična novica je, da smo dosegli pravo število podpisov. Hvala vsem za podpis te pisne izjave.
Predsednik
Rad bi vas obvestil, da nisem imel možnosti podpisati izjave in da sem pripravljen to storiti takoj.
